section_heading: Tijek bitke
paragraph_text: 300px|lijevo|mini|[[HMS Valiant|HMS Valiant]] Dana 27. ožujka 1941. odigrala se najveća bitka na Sredozemlju tijekom Drugog svjetskog rata. Talijanska flota je usprkos tome što se još uvijek oporavljala od napada na Taranto bila u nadmoćnom položaju u odnosu na Britance koji su brojčanu inferiornost nadoknađivali izuzetnom organizacijom i požrtvovnošću. Ove dvije flote sukobile su se kod rta Matapan kada su talijanske snage odlučile izvršiti prvu veću ofenzivnu akciju protiv Kraljevske mornarice u sklopu priprema napada osovinskih snaga na balkanski poluotok, a poglavito Grčku.